རྣལ་འབྱོར་མའི་སྐོར་དང་། བོང་འབྲུག་

༄༅། །ཆོས་རྗེ་བསྙེན་པར་རྫོགས་ཤིང་མཚན་མཁྱེན་རབ་ངག་དབང་བློ་གསལ་ཕུན་ཚོགས་སུ་གནང་ངོ་། །མདོར་ན་བདག་ཉིད་ཆེན་པོ་འདི་ནི་རང་དོན་དུ་གསན་བསམ་སྒོམ་གསུམ་མཐར་སོན་
ནས༑ གཞན་དོན་དུ་འཆད་རྩོད་རྩོམ་གསུམ་གྱིས་ཐུབ་བསྟན་ཉིན་མོར་མཛད་པའི་རྣམ་ཐར་འགྲན་ཟླ་དང་བྲལ་བ་སྟེ། དེ་ཡང་སྔར་སྨོས་པ་ལྟར་གཙོ་བོར་རྨོར་ཆེན་རྡོ་རྗེ་འཆང་ཀུན་དགའ་ལྷུན་གྲུབ་
ཉིད་རྩ་བའི་བླ་མ་གཅིག་པུར་བཟུང་ནས། དེའི་ཐུགས་སྲས་འཕགས་སྡེ་མཁན་ཆེན་ངག་དབང་བློ་གསལ། བསམ་ཡས་བཀའ་འགྱུར་བ་སངས་རྒྱས་རྒྱལ་མཚན། གྲུབ་དབང་ཀུན་དགའ་ཚུལ་
ཁྲིམས༑ ཁམ་སྟོན་སངས་རྒྱས་རྒྱ་མཚོ། འཁོར་ལོ་སྡོམ་པ། ཆོས་འཁོར་སློབ་དཔོན་ཀུན་དགའ་བསམ་གཏན། འཇིགས་བྱེད་གྲུབ་བརྙེས་བཀྲ་ཤིས་ཆོས་སྡེའི་སློབ་དཔོན་བསོད་ནམས་སྣང་བྱེད།
གྲུབ་དབང་པདྨ་རྒྱལ་མཚན། རིག་འཛིན་སྐལ་བཟང་རྣམ་གྲོལ། རྟོགས་པའི་མངའ་བདག་པུ་ཏྲག་བླ་མ་ལེགས་པ་དོན་གྲུབ། རྟ་མགྲིན་གྲུབ་བརྙེས་སློབ་དཔོན་ངག་དབང་གྲགས་པ། མང་ར་མཁན་
པོ་བློ་བཟང་དགེ་འདུན། མཁས་བཙུན་དམ་པ་གངས་ཅན་མཁན་པོ་ངག་དབང་རབ་བརྟན། འཕགས་སྡེ་བ་བསྟན་པ་རྒྱལ་མཚན། དགོན་གསར་སློབ་དཔོན་བསྟན་འཛིན་བཟང་པོ། འཚོ་བྱེད་ངག་

དབང་དོན་གྲུབ་སྟེ་རྨོར་ཆེན་རྡོ་རྗེ་འཆང་ཡབ་སྲས་བཅུ་དྲུག་དང་། གཞན་ཡང་ཡབ་རྗེ་བསོད་ནམས་རིན་ཆེན། རྗེ་བཙུན་མཁའ་སྤྱོད་དབང་མོ། གྲུབ་སྒྲོ་ལུང་པ་བསོད་ནམས་ཆོས་འཕེལ། བླ་ཆེན་
དཀོན་མཆོག་རྒྱལ་པོ། གོང་དཀར་ཆོས་རྗེ་བློ་གྲོས་དབང་ཕྱུག །ངོར་ཆེན་བཀྲ་ཤིས་ལྷུན་གྲུབ། ཐར་རྩེ་ནམ་མཁའ་བསམ་འགྲུབ། འཇམ་མགོན་དཔལ་ལྡན་ཆོས་སྐྱོང་། ཆོས་རྗེ་བཀྲ་ཤིས་བཟང་
པོ༑ བླ་མ་ནམ་མཁའ་དཔལ་བཟང་། བླ་མ་ཀུན་དགའ་བསྟན་འཛིན། ཆོས་རྗེ་བསྟན་འཛིན་ཕུན་ཚོགས། ས་སྐྱ་པ་ངག་དབང་ཀུན་དགའ་བློ་གྲོས་སྐུ་མཆེད། རྗེ་བཙུན་བསོད་ནམས་བསྟན་པའི་ཉི་
མ༑ མཆོག་གསུམ་ཕྲིན་ལས་དབང་མོ། རབ་བྱུང་མཁན་པོ་བཟོད་པ་འོད་ཟེར། དཔོན་ཡིག་པ་ཀུན་དགའ་སངས་རྒྱས། ཞེ་དགོན་མཁན་ཆེན་བསོད་ནམས་དཔལ་བཟང་། གཟིམས་ཕུག་སྤྲུལ་སྐུ་
བློ་བཟང་བསྟན་འཛིན་མགོན་པོ། གཟིམས་འོག་སྤྲུལ་སྐུ་སངས་རྒྱས་བསྟན་འཛིན། བོད་འབྲུག་ཆོས་རྗེ་བློ་གསལ་ཕུན་ཚོགས་ཏེ་དཔལ་ས་སྐྱ་པའི་བསྟན་འཛིན་ཆེན་པོ་ཉེར་གཉིས། རྒྱལ་དབང་
བདུན་པ་རིན་པོ་ཆེ་སྐལ་བཟང་རྒྱ་མཚོ། ཁྲི་ཆེན་ངག་དབང་མཆོག་ལྡན། རྒྱལ་སྲས་སྤྲུལ་སྐུ་འཇིགས་མེད་གྲགས་པ། ཞི་བ་ལྷ་འཕགས་པ་དགེ་ལེགས་རྒྱལ་མཚན། འབྲས་སྤུངས་བཀའ་འགྱུར་བ་

༄༅། །རིན་ཆེན་དམ་ཆོས། བཀའ་འགྱུར་བ་ཐབས་མཁས་རྒྱ་མཚོ་སྟེ་དགའ་ལྡན་པའི་བསྟན་འཛིན་ཆེན་པོ་དྲུག །གྲུབ་དབང་ཀུན་བཟང་ཀློང་གྲོལ། ཐུགས་སྲས་སྤྲུལ་སྐུ་མཆོག་གྲུབ་དཔལ་
འབར༑ ཀཿཐོག་རིག་འཛིན་ཚེ་དབང་ནོར་བུ། དཔལ་ཡུལ་བ་པདྨ་ནོར་བུ། ཟུར་ཕྲིན་ལས་བློ་ལྡན། གླན་སྟོན་འོད་གསལ་རང་གྲོལ། གར་དབང་ལས་རབ་རྩལ། ཀུན་བཟང་བདེ་ཆེན་རྒྱལ་པོ།
རིག་འཛིན་ཚེ་དབང་བཀྲ་ཤིས། གནུབས་སྟོན་བློ་བཟང་དོན་གྲུབ། སྔགས་འཆང་རིན་ཆེན་བཀྲ་ཤིས། རྡོར་འཛིན་བློ་བཟང་བསོད་ནམས། གྲུབ་དབང་པདྨ་བདེ་ཆེན། གྲུབ་དབང་རྣམ་སྲས་རྒྱལ་
པོ་སྟེ་གསང་ཆེན་རྙིང་མའི་བསྟན་འཛིན་བཅུ་བཞི། མཚུར་ཕུའི་བླ་ཆེན་ཏྲེ་བོ་གོང་མ། སི་ཏུ་རིན་པོ་ཆེ་ཆོས་ཀྱི་འབྱུང་གནས། འབྲུག་པ་ཐམས་ཅད་མཁྱེན་པ་བཀའ་བརྒྱུད་ཕྲིན་ལས་ཤིང་རྟ། རི་བོ་
ཆེའི་མཁན་ཆེན་བློ་བཟང་སྟོབས་ལྡན། གྲུབ་རིགས་ངག་དབང་ཡོངས་གྲགས། ལྕགས་ཟམ་པ་བློ་བཟང་དཔལ་གྲུབ། གླང་འཁོར་པ་འཆི་མེད་གཞོན་ནུ་བློ་གྲོས། གྲུབ་དབང་ངག་དབང་པདྨ།
དགེ་སློང་འགྱུར་མེད་ཆོས་འཕེལ། ཞྭ་ལུ་བླ་ཆེན་ཐུགས་རྗེ་བརྩོན་འགྲུས་དང་། རིན་ཆེན་འཇམ་དཔལ་ཆོས་མཆོག །སྤོ་ར་དབུ་ཆེན་ཆོས་གྲགས་བཟང་པོ། གྲུབ་མཆོག་བློ་བཟང་གར་དབང་། སྡེ་

བཞི་འཚོ་བྱེད་ཆེན་པོ་སྟེ་གྲུབ་མཐའ་རིས་མེད་གསན་པའི་བླ་མ་བཅུ་བཞི་སྟེ་བསྡོམས་པས་བདུན་ཅུ་རྩ་གཉིས་དང་། གཞན་ཡང་ཕྱག་ཆེན་དང་རིག་གནས་སྐོར་གསན་སྦྱངས་དོགས་གཅོད་མཛད་པའི་
ཡོངས་འཛིན་མང་པོ་སོགས་མཁས་གྲུབ་ཀྱི་བླ་མ་བསམ་གྱིས་མི་ཁྱབ་པ་བསྟེན་ཏེ། མདོ་སྔགས་གསར་རྙིང་རིག་གནས་དང་བཅས་པ་གངས་ཅན་གྱི་ལྗོངས་སུ་བཞུགས་པ་ཕལ་མོ་ཆེའི་དབང་ཁྲིད་མན་
ངག་ལུང་སོགས་མང་དུ་གསན་པ་རྒྱ་མཚོའི་མཐར་སོན་ཅིང་། དེ་ཡང་གསན་ལོ་ཙམ་དུ་མ་བཞགས་པར། གཙོ་བོར་སོ་བྱང་སྔགས་གསུམ་གྱི་སྡོམ་པའི་སྲུང་མཚམས་ལས་ནམ་ཡང་མི་འདའ་བའི་ཚུལ་
ཁྲིམས་ཀྱི་བསླབ་པའི་ཀུན་སྤྱོད་རྣམ་པར་དག་པས་གཞི་བཟུང་། གྲུབ་མཐའ་སོ་སོའི་ཚིག་གི་བཤད་ཚུལ། དོན་གྱི་དགོངས་པ། ཕྱག་ལེན་ཕྲ་མོ་ཚུན་ཆོད་ཀྱང་བསམ་བྱུང་གི་ངེས་པས་སྒྲོ་འདོགས་
བཅད་པས་ཇི་བཞིན་དུ་མཁྱེན་ཅིང་གཟིགས་ཤིང་། ཟབ་ལམ་ཀུན་གཞིའི་རྣལ་འབྱོར་ལས་ནམ་ཡང་མི་གཡོ་བའི་རྒྱུན་དང་། དབེན་པའི་གནས་རྣམས་སུ་དུས་དང་དུས་སུ་དཔལ་དགེས་པ་རྡོ་རྗེ། རྡོ་
རྗེ་རྣལ་འབྱོར་མ། རྡོ་རྗེ་འཇིགས་བྱེད། ཆོས་སྐྱོང་མ་ཧཱ་ཀཱ་ལ་སོགས་ཡི་དམ་ཆོས་སྲུང་རྒྱ་མཚོའི་བསྙེན་སྒྲུབ་དང་། བསྐྱེད་རྫོགས་ཟབ་མོའི་རྣལ་འབྱོར་ཚུལ་བཞིན་དུ་ཉམས་སུ་བཞེས་པས་ཉམས་

༄༅། །རྟོགས་ཀྱི་ཡོན་ཏན་བསམ་གྱིས་མི་ཁྱབ་པ་འཁྲུངས་ཤིང་། ཨོ་རྒྱན་ཆེན་པོ་དང་། མཁས་གྲུབ་ཁྱུང་པོ། གྲུབ་ཆེན་ཐང་སྟོང་པ་སོགས་ཀྱིས་དངོས་ཉམས་མནལ་ལམ་གྱི་ཚུལ་དུ་བྱིན་གྱིས་
བརླབས་ཤིང་། བཅོམ་ལྡན་འདས་རྡོ་རྗེ་འཇིགས་བྱེད། སངས་རྒྱས་སྨན་གྱི་བླ་མ། འཕགས་མཆོག་སྤྱན་རས་གཟིགས་སོགས་མནལ་ལམ་གྱི་ཚུལ་དུ་ཞལ་གཟིགས། བཅོམ་ལྡན་འདས་འཁོར་ལོ་
བདེ་མཆོག་ཛོ་ཀིའི་ཚུལ་གྱིས་རྗེས་སུ་བཟུང་བ་དང་། ཁྱད་པར་རྒྱལ་ཡུམ་རྡོ་རྗེ་རྣལ་འབྱོར་མས་དངོས་ཉམས་མནལ་ལམ་དུ་ཡང་ཡང་རྗེས་སུ་བཟུང་ཞིང་། རྡོ་རྗེའི་ཆོས་སྲུང་རྒྱ་མཚོ་བྲན་བཞིན་དུ་
བཀའ་ཉན་པ་དང་། ལྐོག་གྱུར་གནས་དུ་མ་དང་། ཕ་རོལ་གྱི་སེམས་ཤེས་པ་དང་། ཞི་རྒྱས་དབང་དྲག་གི་ལས་རབ་འབྱམས་གང་ལའང་དགོངས་པ་གཏོད་པ་ཙམ་གྱིས་འགྲུབ་པས་མཚོན་ཐུན་མོང་གི་
སྣང་ངོར་ཀྱང་འཕགས་ལམ་གྱི་གོ་འཕང་མཐོན་པོར་གཤེགས་པའི་ངོ་མཚར་གྱི་ཡོན་ཏན་རྒྱ་མཚོ་ལྟ་བུ་ལ་དབང་འབྱོར་པ་ལ་བརྟེན་ནས་གཞན་དོན་ཕྲིན་ལས་ཀྱི་རིམ་པ་དང་། འཆད་པའི་དབང་དུ་བྱས་
ན༑ ཟང་ཟིང་དང་སྙན་གྲགས་ལ་སོགས་པའི་ཀུན་སློང་ཐམས་ཅད་རིང་དུ་དོར་ནས། གཅིག་ཏུ་བསྟན་པ་དང་སེམས་ཅན་ལ་ཕན་ན་སྐུ་སྲོག་ཀྱང་འདོར་བ་ལ་ཞུམ་པ་མེད་པའི་ལྷག་བསམ་ཁྱད་པར་

ཅན་གྱིས། མདོ་རྒྱུད་བསྟན་བཅོས་དང་སྨིན་གྲོལ་རྗེ་ཉིད་ཀྱིས་གསན་པ་ལས། ལམ་འབྲས་ཚར་བདུན་གྱིས་མཚོན་ཕལ་ཆེར་ལན་གྲངས་དུ་མ་དང་། ཐ་ནའང་ལན་རེར་མ་འཆད་པ་མེད་པ་ལྟ་བུ་
དང་༑ དེ་ཐམས་ཅད་ཀྱང་སླ་བཅོས་དང་། རིགས་འགྲེ་དང་། མི་འོས་པའི་རུང་མཐུན་སྦྱར་བ་སོགས་རང་བཟོའི་དྲི་མ་ཕྲ་མོ་ཙམ་དང་ཡང་བྲལ་ཞིང་། ཕྱག་ལེན་ཕྲ་རགས་ཐམས་ཅད་རང་རང་གི་
ལུགས་སྲོལ་མ་འདྲེས་པའི་སྒོ་ནས་ཚིག་དོན་མཐའ་ཆོད་པར་གནང་བས་དཔྱོད་ལྡན་ཐམས་ཅད་ཡིད་དབང་མེད་དུ་འཕྲོག་པར་མཛད། རྩོད་པའི་ཚུལ་ཡང་། སྤྱིར་སྐུ་ཚེ་དུ་མར་མཁས་པའི་སྐྱེ་བ་བརྒྱུད་
མར་བཟུང་བ་དང་། ཁྱད་པར་འཕགས་ཡུལ་དུ་རྟོག་གེ་པ་ཐམས་ཅད་ཀྱི་གཙུག་གི་ནོར་བུ་དཔལ་ཆོས་ཀྱི་གྲགས་པར་སྐྱེ་བ་བཞེས་པའི་བག་ཆགས་ཀྱིས་སྐུ་ཚེ་འདིར་ཚད་མ་མ་བསླབ་པ་ཕུལ་དུ་ཕྱིན་པ་
མཁྱེན་ཅིང་། གཞུང་ལུགས་དུ་མའི་འགལ་འབྲེལ་དཔྱོད་ལ་སྤོབས་པའི་གཏེར་མཛོད་གྲོལ་བར་གྱུར་ཀྱང་། སྐབས་སུ་བབས་པ་རེ་གཉིས་ཙམ་ལས་སྙིགས་མའི་དུས་ཀྱི་གཞན་དབང་གིས་ཆགས་སྡང་
གི་རྒྱུར་འགྱུར་དོགས་དགག་སྒྲུབ་ཀྱི་སྤྲོས་པ་ཆེར་མི་མཛད། བརྩམས་པའི་དབང་དུ་བྱུས་ན། ཐོས་བསམ་གྱི་རིམ་པ་མཐར་སོན་ཅིང་ལྷག་པའི་ལྷས་རྗེས་སུ་བཟུང་བ་སོགས་རྩོམ་པའི་རྒྱུ་གསུམ་ཐམས་

༄༅། །ཅད་ཚང་མ་བསྟན་བཅོས་ཇི་ལྟ་བུ་ཞིག་རྩོམ་ཀྱང་ཐོགས་པ་མི་མངའ་མོད། བླ་མ་གོང་མ་རྡོ་རྗེ་འཆང་དང་ཞལ་མི་གཉིས་པ་དེ་རྣམས་ཀྱི་ལེགས་པར་བཤད་པའི་རྒྱུན་ལ་གནོད་དོགས་གསུང་
རྩོམ་རྒྱུ་ཆེར་མ་མཛད་ཀྱང་། ཞུ་བ་པོ་སོ་སོའི་བློ་དང་མཐུན་པར་བཀའ་རྩོམ་ཕྲན་བུ་གནང་བ་ལ། དུས་འཁོར། བླ་མ་ཞི་ཁྲོའི་ཚེ་དབང་། གསོ་རིག་རྒྱུད་བཞི་རྣམས་ཀྱི་བརྒྱུད་འདེབས། གསུང་ངག་
རིན་པོ་ཆེ། འཇིགས་བྱེད་དབང་བརྒྱུད་ལུགས་གསུམ། སྨིན་ཁྲིད་ཚེམ་བུ་ལུགས། ནཱ་རོ་མཁའ་སྤྱོད། གུར་ཞལ་རྣམས་ཀྱི་བརྒྱུད་འདེབས་ཀྱི་ཁ་སྐོང་། སྒྲོལ་མའི་གསོལ་འདེབས། རྨོར་ཆེན་
མཆོག་སྤྲུལ་མྱུར་ཕེབས། ཡབ་རྗེ་བསོད་ནམས་རིན་ཆེན། བཅོ་བརྒྱད་པ་ཁྱབ་བདག་མཚན་ཅན། ངོར་ཆེན་བཀྲ་ཤིས་ལྷུན་གྲུབ། བསམ་ཡས་ས་ཕུག་པ་ཀུན་དགའ་ཚུལ་ཁྲིམས། ཁམ་ལ་སྟོན་པ་
སངས་རྒྱས་རྒྱ་མཚོ། བླ་མ་ལྕགས་ཟམ་པ་རྣམས་ཀྱི་གསོལ་འདེབས། རྗེ་ཉིད་ཀྱི་འཁྲུངས་རབ་དང་རྣམ་ཐར་གསོལ་འདེབས། སྐུ་བསྟོད་བརྟན་བཞུགས་དང་བཅས་པ་སུམ་ཅུ་རྩ་གྲངས། གཞན་
ཡང་རིང་འཚོའི་བདེན་ཚིག །འདོད་གསོལ། ཞལ་བྱང་སྣ་ཚོགས། ཡི་གེའི་མ་མོ་སྤེལ་བའི་གསུང་མགུར་གསུམ། སོ་འབྲང་བསྙེན་ཐབས། ཁྱུང་ཁྲ་ནག །སྒྲོལ་དཀར། སྨེ་བ་རྩེགས་དུད་ཁ།

བགེགས་མཐར་བྱེད། རྡོར་སེམས། དབྱངས་ཅན་དམར་མོ་རྣམས་ཀྱི་སྒྲུབ་ཐབས་ཚིགས་བཅད། རླུང་ཛ་བཱིར་དང་། ནམ་མཁའ་ཟས་སུ་ཟ་བའི་ཚེ་སྒྲུབ། རས་ཆེན་དཔལ་འབྱོར་བཟང་པོའི་གསེར་
ཆོས་འཕོ་བ། རིགས་བྱེད་མའི་རང་བྱིན་རླབས་རྣམས་ཀྱི་གསལ་བྱེད་ཁྱད་པར་ཅན་རེ་རེ། དུས་འཁོར་སྒྲུབ་དཀྱིལ། སྦྱིན་སྲེག །དེའི་དཀྱིལ་འཁོར་གྱི་ཚོན་ཐོ། དྲི་མེད་ཚྭ་ཆོག་གི་ཐིག་རྩ། རྡོ་རྗེ་
རྣལ་འབྱོར་མའི་སྒྲུབ་ཐབས་ཚིགས་བཅད་ལྷུག་གཉིས། དཀྱིལ་ཆོག་དང་སྦྱིན་སྲེག་ནག་འགྲོས། མཚམས་ཐོ་བསྐྱེད་ཆོག །ཆ་གསུམ་ནག་འགྲོས། རྫོགས་ཆེན་སྙིང་ཏིག་གི་ཟིན་བྲིས། ཞལ་བཞི་
པའི་བསྟོད་པ། གཏོ་མདོས་ཟུང་འབྲེལ། སྔགས་དྲུག་ཕྱག་དྲུག་ཟིན་བྲིས། རྣམ་སྲས་གཏོར་བསྔོ། བསྟོད་བསྐུལ་འོག་མིན་བདེ་ཆེན་མའི་ཁ་སྐོང་། ཆོས་སྲུང་གཞི་བདག་འགའ་ཞིག་གི་གསོལ་
མཆོད༑ གོང་ས་མཆོད་ཡོན་གྱི་ཞབས་བརྟན་འབུལ་སྐབས་ཞལ་བཞེས་ཞུ་བའི་ལེགས་བཤད་དང་། སྒྲ་མདོ་པཱ་ཎའི་བསྡུས་དོན་སོགས་བརྗོད་བྱའི་དོན་རྒྱ་ཆེ་ཞིང་། བརྗོད་བྱེད་ཀྱི་ཚིག་བརླིང་བ།
མཁས་བླུན་ཀུན་གྱི་རྣ་བར་སྙན་པ་སོགས་སྡེབ་ལེགས་བརྩམས་པའི་ཕྲེང་བ་འགའ་ཞིག་བཞུགས་སོ། །དེ་ལྟར་འཆད་རྩོད་རྩོམ་གསུམ་གྱི་ཕྲིན་ལས་ནམས་མཁའ་དང་མཉམ་པའི་རང་འབྲས་གསུང་གི་

༄༅། །བདུད་རྩི་བཞེས་པའི་བསྟན་འཛིན་གྱི་སློབ་མ་འང་། དེ་མོ་རིན་པོ་ཆེ་ངག་དབང་འཇམ་དཔལ་བདེ་ལེགས་རྒྱ་མཚོ། ཐར་རྩེ་རྡོ་རྗེ་འཆང་ནམ་མཁའ་བསམ་འགྲུབ། འཇམ་མགོན་དཔལ་ལྡན་
ཆོས་སྐྱོང་། འཇམ་དབྱངས་སངས་རྒྱས་ཡེ་ཤེས། དྲག་རྩ་རྡོ་རྗེ་འཆང་བློ་བསལ་བསྟན་འཕེལ། ཤར་ཆེན་མི་འགྱུར་རྒྱལ་མཚན། དཔལ་ས་སྐྱ་པ་འཇམ་མགོན་ཀུན་དགའ་བློ་གྲོས། གཅུང་མཐུ་
སྟོབས་དབང་ཕྱུག །བཅོ་བརྒྱད་པ་དགའ་ཆེན་ཁྱབ་བདག་སྙིང་པོ་སོགས་ཞལ་ངོ་གསུམ། རི་བོ་ཆེ་པ་བློ་བཟང་སྟོབས་ལྡན་སྐུ་མཆེད། མདོ་ཁམས་པ་སངས་རྒྱས་རྒྱ་མཚོ་སོགས་མདོ་ཁམས་ཕྱོགས་ཀྱི་
མཁས་གྲུབ་དུ་མ། བོང་འབྲུག་ཆོས་རྗེ་བློ་གསལ་ཕུན་ཚོགས་ཆོས་གྲྭ་ཆེན་པོ་ན་ལན་དྲའི་བླ་མ་སློབ་དཔོན་དུ་མ། རྩེ་གདོང་སྤྲུལ་སྐུ་བསྟན་འཛིན་ལྷུན་གྲུབ། གཟིམས་ཕུག་སྤྲུལ་སྐུ་བློ་བཟང་མགོན་
པོ༑ མུས་ཞི་དགོན་མཁན་ཆེན་བསོད་ནམས་དཔལ་བཟང་། གྲོང་ཆེན་མཁན་པོ་ངག་དབང་ཤེས་རབ། རིག་འཛིན་བསྐལ་བཟང་རྣམ་གྲོལ། རྫོང་རི་རབ་འབྱམས་པ་བསྐལ་བཟང་བསྟན་འཛིན།
གླིང་སྨད་ཞབས་དྲུང་ཕུན་ཚོགས་བཀྲ་ཤིས་སོགས་གསང་ཕུ་དང་སྐྱེད་ཚལ་གྱི་བླ་མ་སློབ་དཔོན་དུ་མ། རྡོ་རྗེ་འཛིན་པ་བསོད་ནམས་སྣང་བྱེད་དང་། བསོད་ནམས་རིན་ཆེན། ཀུན་དགའ་དཔལ་འབྱོར་

སོགས་ཆོས་སྡེའི་བླ་མ་སློབ་དཔོན་མཐའ་དག རབ་བྱུང་མཁན་པོ་བཟོད་པ་འོད་ཟེར། བཀའ་འགྱུར་བ་སངས་རྒྱས་རྒྱལ་མཚན། ས་ཕུག་གྲུབ་དབང་ཀུན་དགའ་ཚུལ་ཁྲིམས། དགེ་སློང་སངས་རྒྱས་
རྒྱལ་མཚན། འབྲུག་པ་ཐམས་ཅད་མཁྱེན་པ། སི་ཏུ་མ་ཧཱ་པཎྜི་ཏ་ཆོས་ཀྱི་འབྱུང་གནས། རྒྱལ་སྲས་བློ་བཟང་འཇིགས་མེད། ཞི་བ་ལྷ་འཕགས་བ་དགེ་ལེགས་རྒྱལ་མཚན། རྫོག་གི་གདུང་འཛིན་
ཉག་པོ་ཁུ་དབོན། ཟུར་སྤྲུལ་ཕྲིན་ལས་རྒྱ་མཚོ། པོ་བོ་སྤྲུལ་སྐུ་ལྷུན་གྲུབ་ཕུན་ཚོགས། གངས་ཅན་མཁན་ཆེན་ངག་དབང་རབ་བརྟན། རི་བོ་བདེ་ཆེན་གྱི་མཁན་པོ་བསྟན་འཛིན་རྒྱ་མཚོ། ཕ་བོང་
ཁའི་མཁན་ཆེན་སྐལ་བཟང་མཆོག་གྲུབ། མང་ར་མཁན་ཆེན་བློ་བཟང་དཔལ་འབར། ཀོང་པོ་ཞོ་ཁ་བླ་མ་ཟླ་བ་བཟང་པོ། སློབ་དཔོན་ལྷུན་གྲུབ་རྒྱལ་པོ། ཉང་སྟོད་རྩེ་ཆེན་བླ་མ་བྱམས་པ་ཤེས་རབ་
སྐྱེད་ཚལ་འོག་བླ་མ་སྐྱེད་གཤོང་ཆོས་རྗེ། འབྲས་གླིང་བླ་མ་མདོ་སྔགས་ཆོས་འཕེལ། བཀའ་ཆེན་ཐབས་མཁས་རྒྱ་མཚོ། ཞྭ་ལུ་དབུ་བྱེད་ཀུན་སྤངས་པ། སོག་ཡུལ་ཧ་ལ་ཤན་གྱི་བླ་དཔོན་ཟུང་
འབྲེལ་ཐོ་ཡོན་དར་རྒྱས་སོགས་ཀྱིས་མཚོན་བསྟན་འཛིན་གྱི་སྐྱེ་བུ་མང་དུ་བསྐྲུན་ཅིང་། ས་སྐྱོང་སྡེ་དགེ་ཆོས་རྒྱལ་བསྟན་པ་ཚེ་རིང་ཡབ་སྲས་དང་། འདར་པ་ཡབ་སྲས། མདོ་མཁར་ཞབས་དྲུང་པཎྜི་ཏ་

༄༅། །ཚེ་རིང་དབང་རྒྱལ་སོགས་བསྟན་པའི་